มีหนองออกมาจากอวัยวะเพศ เวลาปัสสาวะมีอาการแสบๆ
สวัสดีค่ะ อาการมีหนองออกจากอวัยวะเพศและแสบเวลาปัสสาวะในเพศชายนั้น นึกถึงสาเหตุจากท่อปัสสาวะอักเสบมากที่สุด ซึ่งในเพศชายอาจจะสัมพันธ์กับกลุ่มโรคติดต่อทางเพศสัมพันธ์เช่นหนองในแท้ หนองในเทียมได้มากสาเหตุอื่นๆเช่นท่อปัสสาวะได้รับบาดเจ็บเช่นการใส่หรือถอดสายสวนปัสสาวะ หรือเป็นหนองที่มาจากการติดเชื้อลึกลงไปกว่าท่อปัสสาวะในที่นี้ นึกถึงกลุ่มหนองในมากที่สุด แนะนำการไปพบแพทย์เพื่อซักประวัติประเมินความเสี่ยง ตรวจร่างกายจริง อาจนำหนองที่ไหลออกมาไปย้อมเชื้อดูเพิ่มเติม และรับยาฆ่าเชื้อที่ตรงกับโรคภายใต้การดูแลของแพทย์ต่อไป ตอนนี้ควรงดการมีเพศสัมพันธ์ และพาผู้ที่มีเพศสัมพันธ์ด้วยไปตรวจรักษาด้วยกันให้หายขาด